b'\n_START_ARTICLE_\nCristov\xc3\xa3o da Gama\n_START_PARAGRAPH_\nCristov\xc3\xa3o da Gama (noin 1516 \xe2\x80\x93 29. elokuuta 1542) oli portugalilainen sotilas, joka johti Portugalin armeijan ristiretkelle Etiopiaan vuosina 1541\xe2\x80\x931543 imaami Ahmed Gureyn muslimiarmeijaa vastaan. Cristov\xc3\xa3o da Gama voitti useissa taisteluissa, mutta k\xc3\xa4rsi lopulta tappion viimeisess\xc3\xa4 taistelussaan, jonka j\xc3\xa4lkeen h\xc3\xa4net vangittiin ja surmattiin. Sir Richard Burton viittasi h\xc3\xa4neen muistelmissaan First Footsteps in East Africa \xe2\x80\x9dritariajan kaikkein ritarillisimpana sotilaana\xe2\x80\x9d.'